Diari Oficial de la Generalitat Valenciana


Sumari del DOGV 380, del 23-05-1986 (1986/806290)

ORDRE de 16 de maig de 1986, de la Conselleria de Cultura, Educació i Ciència, sobre la constitució i designació dels Òrgans de Govern dels Centres Concertats.
---------------------------------------------------------------------------------------------------------------------------------------------------------------

### Dades del document

Número de DOGV
:   380

Data del DOGV
:   23-05-1986

Secció del DOGV
:   ALTRES DISPOSICIONS

Número del document
:   1986/806290


Data del document
:   16-05-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de maig de 1986, de la Conselleria de Cultura, Educació i Ciència, sobre la constitució i designació dels Organs de Govern dels Centres Concertats.  
Complits els processos a partir del curs 1986/1987, previstos en l'Ordre de la Conselleria de Cultura, Educació i Ciència de 14 de gener de 1986, dictada en desplegament de la facultat que atorga l'article 7é del Reial Decret 2377/85, de 18 de desembre, pel qual s'aprova el Reglament de Normes Bàsiques sobre Concerts Educatius, correspon ara dictar la normativa que facilita la constitució i designació dels òrgans de Govern dels Centres docents privats que seran fiançats amb fons públics a partir del provenint curs escolar, per tal de garantir la participació efectiva dels sectors diferents de la Comunitat Escolar, d'acord amb d que es determina en el Títol IV de la Llei Orgànica 8/1985, de 3 de juliol reguladora del Dret a l'Educació.   
En virtut d'això, i basant-se en les facultats atorgades per l'article 35 de la Llei de Govern Valencià.   
ORDENE:  
Article primer  
Abans que finalitze el període electiu corresponent al curs 1985/86, caldrà procedir a l'elecció dels membres i a la constitució del Consell Escolar als Centres docents concertats.   
Article segon  
La designació del Director caldrà que es faça dins de les dues setmanes següents a la constitució del Consell Escolar prevista en l'apartat anterior.   
Article tercer  
Els titulars dels Centres concertats assabentaran la comunitat escolar i els Serveis Territorials d'Educació i Ciència, amb l'antelació suficient, de les mesures que adopten pel que fa al que és previst en els dos apartats anteriors, tenint en compte els principis de publicitat, objectivitat i igualtat que han d'inspirar els processos electius corresponents d'aquell òrgan col·legiat.   
Article quart  
1. Els titulars dels centres concertats comunicaran també als Serveis Territorials d'Educació i Ciència la constitució del Consell Escolar i la designació del Director en el termini de deu dies a partir de la realització d'ambdós actes.   
2. Aquesta comunicació indicarà els noms i cognoms de l'esmentat càrrec i dels components d'aquell òrgan col·legiat.   
3. Les variacions successives que, si s'escau, es produesquen igualment hauran de ser comunicades.   
Article cinqué  
Les infraccions de les normes sobre participació es denunciaran davant dels Serveis Territorials d?Educació i Ciència, en aquest cas s'estarà al que disposen els articles 61 i 62 de la Llei Orgànica.   
Article sisé  
Hom autoritza els Directors d'Educació General Bàsica i d'Ensenyaments Mitjans perquè, excepcionalment i per causes degudament justificades, pugen reajustar els terminis assenyalats en els apartats primer i segon d'aquesta Ordre, així com per dictar totes les instruccions que calguen per a l?aplicació deguda d'aquesta.   
Article seté  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, 16 de maig de 1986.   
El Conseller de Cultura, Educació i Ciència,  
CEBRIA CISCAR I CASABAN